J. Kužma, poslanec: (2001-12-19):
Ďalej, aby týmto hlasovaním za gestorský výbor bol určený výbor pre kultúru a médiá. Zároveň žiadam, aby navrhovaný zákon bol prerokovaný do 22. januára 2002 vo všetkých výboroch okrem gestorského, v gestorskom výbore do 24. januára 2002. Prosím, aby ste dali hlasovať. J. Migaš, predseda NR SR: Prezentujme sa, o uvedenom návrhu hlasujeme. Hlasujeme o pridelení výborom a určení lehoty. (Hlasovanie.) Prítomných je 108 poslancov, za 105, proti nikto, zdržali sa 2, nehlasoval 1. Konštatujem, že Národná rada pridelila návrh tohto zákona výborom, určila gestorský výbor a príslušné lehoty výborom na jeho prerokovanie v druhom čítaní. Ďalej budeme hlasovať o návrhu skupiny poslancov Národnej rady Slovenskej republiky na vydanie zákona, ktorým sa mení zákon č. 305/1999 Z. z. o zmiernení niektorých krívd osobám deportovaným do nacistických koncentračných táborov a zajateckých táborov , tlač 1253, v prvom čítaní. Spravodajcom je pán poslanec Pittner. Pán poslanec Pittner. Pán poslanec Pittner je potrebné uviesť hlasovanie k tlači 1253. Pani poslankyne, páni poslanci, pretože pán spravodajca nie je prítomný, budeme hlasovať. Nech sa páči, z ústavnoprávneho výboru, tento bol gestorský výbor, aby uviedol toto hlasovanie. Pán predseda, nech sa páči, prvé a druhé hlasovanie. Ide o prvé čítanie, čiže najprv podľa § 73 ods. 3, aby sme prerokovali v druhom čítaní a potom ďalšie. Čiže, budeme hlasovať o ďalších bodoch, a potom by sme sa vrátili k tomuto hlasovaniu. Sme pripravení? Pán predseda, tlač 1253. Je to prvé čítanie, treba uviesť najprv podľa § 73 ods. 3 a potom. Nech sa páči, pán predseda výboru, namiesto pána poslanca. L. Orosz, poslanec: Pán predseda, som v zložitej situácii, lebo som nebol pri rokovaní o tomto návrhu zákona, ale zrejme nebol iný návrh, takže v tom prípade je mojou úlohou predložiť návrh, aby sme sa uzniesli podľa § 73 ods. 3 písm. c) zákona o rokovacom poriadku na tom, že Národná rada prerokuje tento návrh v druhom čítaní. J. Migaš, predseda NR SR: Prezentujme sa a hlasujme. Hlasujeme o tom, aby sme uvedený zákon prerokovali v druhom čítaní. Hlasujeme. Hlasujeme o tlači 1253. (Hlasovanie.) Prítomných je 110 poslancov, za 109, proti nikto, nikto sa nezdržal, nehlasoval 1. Konštatujem, že Národná rada sa uzniesla, že tento návrh zákona prerokuje v druhom čítaní. Druhé hlasovanie. L. Orosz, poslanec: Pán predseda, ja sa stotožním s návrhom spoločného spravodajcu pána poslanca Pittnera, aby bol návrh pridelený tým výborom, ktoré prečítal, aby gestorským výborom bol ústavnoprávny výbor a aby bola lehota určená pre výbory, ktorým je pridelený, tak ako navrhol pán spravodajca, gestorskému výboru takisto ako navrhol spravodajca. J. Migaš, predseda NR SR: Prezentujme sa a hlasujme. Hlasujeme, hlasujeme tak, ako som navrhol a rozhodol. Pridelil som výborom a určil som lehotu, čiže hlasujeme podľa môjho rozhodnutia. Hlasujeme. (Hlasovanie.) Prítomných je 104 poslancov, za 104, proti nikto, nikto sa nezdržal, všetci hlasovali. Konštatujem, že Národná rada pridelila návrh tohto zákona výborom, určila gestorský výbor a príslušné lehoty výborom na jeho prerokovanie v druhom čítaní. Nasleduje hlasovanie o návrhu poslancov Národnej rady Slovenskej republiky Kláry Sárkőzyovej a Jána Langoša na vydanie zákona, ktorým sa mení a dopĺňa zákon č. 94/1963 Zb. o rodine v znení neskorších predpisov , tlač 1260, v prvom čítaní. Spravodajcom je pán poslanec Fehér. Nech sa páči, prvé, a potom druhé hlasovanie. M. Fehér, poslanec: Áno, ďakujem pekne, pán predseda. Odporúčam, aby ste dali hlasovať o tom, že podľa § 73 ods. 3 písm. c) rokovacieho poriadku Národná rada prerokuje uvedený návrh zákona v druhom čítaní. J. Migaš, predseda NR SR: Prezentujme sa a hlasujme. Hlasujeme o tom, aby sme uvedený zákon prerokovali v druhom čítaní. (Hlasovanie.) Prítomných je 108 poslancov, za 100, proti nikto, zdržalo sa 5, nehlasovali 3. Rozhodli sme, že tento návrh zákona prerokujeme v druhom čítaní. Druhé hlasovanie. M. Fehér, poslanec: Pán predseda, navrhujem, aby ste dali hlasovať o tom, že uvedený návrh zákona bude pridelený ústavnoprávnemu výboru, výboru Národnej rady pre sociálne veci a bývanie, výboru Národnej rady pre ľudské práva a národnosti s tým, že gestorský výbor bude ústavnoprávny výbor a lehoty prerokovania do 22. januára 2002 a gestorský výbor do 24. januára 2002. J. Migaš, predseda NR SR: Prezentujme sa a hlasujme. Hlasujme o návrhu na pridelenie výborom a určení lehoty. Hlasujeme. (Hlasovanie.) Prítomných je 112 poslancov, za 111, proti nikto, nikto sa nezdržal, nehlasoval 1. Konštatujem, že Národná rada pridelila návrh tohto zákona výborom, určila gestorský výbor a príslušné lehoty výborom na jeho prerokovanie v druhom čítaní. Teraz nasleduje hlasovanie o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 94/1963 Zb. o rodine v znení neskorších predpisov, zákon Národnej rady Slovenskej republiky č. 300/1993 Zb. o mene a priezvisku v znení zákona Národnej rady Slovenskej republiky č. 154/1994 Z. z. a ktorým sa mení a dopĺňa zákon Národnej rady Slovenskej republiky č. 154/1994 Z. z. o matrikách v znení zákona Národnej rady Slovenskej republiky č. 222/1996 Z. z. , tlač 1261. Sme v prvom čítaní. Spravodajkyňa je pani poslankyňa Kolláriková, nech sa páči prvé, a potom druhé hlasovanie. M. Kolláriková, poslankyňa: Prosím, pán predseda, môžete dať hlasovať o tom, že Národná rada sa uzniesla v súlade s § 73 ods. 3 písm. c) zákona Národnej rady Slovenskej republiky o rokovacom poriadku Národnej rady Slovenskej republiky v znení neskorších predpisov prerokovať predložený návrh zákona v druhom čítaní. Môžete dať hlasovať. J. Migaš, predseda NR SR: Prezentujme sa a hlasujme. Hlasujeme o tom, aby sme uvedený zákon prerokovali v druhom čítaní. Hlasujeme. (Hlasovanie.) Prítomných je 112 poslancov, za 61, proti 27, zdržalo sa 19, nehlasovalo 5. Konštatujem, že Národná rada sa uzniesla, že tento návrh zákona prerokuje v druhom čítaní. Druhé hlasovanie. M. Kolláriková, poslankyňa: Pán predseda, môžete dať hlasovať o určení výborov, ktoré budú prerokúvať tento návrh zákona, a to Ústavnoprávny výbor Národnej rady Slovenskej republiky a Výbor Národnej rady Slovenskej republiky pre verejnú správu. Ako gestorský výbor by bol výbor pre verejnú správu. Súčasne odporúčam, aby výbory, ktorým bol návrh pridelený, ho prerokovali do 22. januára 2002 a gestorský výbor do 24. januára 2002. Pán predseda, môžete dať hlasovať. J. Migaš, predseda NR SR: Prezentujme sa a hlasujme. Hlasujeme o pridelení výborom a určení lehoty na prerokovanie vo výboroch. (Hlasovanie.) Prítomných je 109 poslancov, za 76, proti 11, zdržalo sa 20, nehlasovali 2. Konštatujem, že Národná rada pridelila návrh tohto zákona výborom, určila gestorský výbor a príslušné lehoty výborom na jeho prerokovanie v druhom čítaní. Teraz, pani poslankyne, páni poslanci, pristúpime k hlasovaniu o včera prerokovaných návrhoch zákonov. Najprv budeme hlasovať o vládnom návrhu zákona, ktorým sa mení a dopĺňa zákon Národnej rady Slovenskej republiky č. 277/1994 Z. z. o zdravotnej starostlivosti v znení neskorších predpisov a o zmene zákona Národnej rady Slovenskej republiky č. 98/1995 Z. z. o Liečebnom poriadku v znení neskorších predpisov , tlač 1154, v druhom čítaní. Spoločným spravodajcom je pán poslanec Šagát. Môžeme pristúpiť k hlasovaniu? Áno, pán poslanec? T. Šagát, poslanec: Ďakujem za slovo. Vážený pán predseda Národnej rady, vážená snemovňa, v spoločnej správe, tlač 1154a, na strane 36 máte v blokoch odporúčanie výboru, ktoré body schváliť. Takže dovoľte mi, aby som navrhol hlasovanie v bode A, kde gestorský výbor en bloc navrhuje schváliť body, a to: 2, 14, 16a, 16b, 21, 22, 23, 24a, 24b, 25, 26, 28, 29, 30, 41, 42, 43 a 44. Pán predseda, prosím, dajte hlasovať s odporučením schváliť. J. Migaš, predseda NR SR: Prezentujme sa a hlasujme. Hlasujeme o bodoch zo spoločnej správy, s návrhom tieto body schváliť tak, ako uviedol pán spravodajca. (Hlasovanie.) Prítomných je 107 poslancov, za 104, proti nikto, zdržali sa 3, všetci hlasovali. Tieto pozmeňujúce návrhy sme schválili. Ďalšie. T. Šagát, poslanec: Ďakujem. Navrhujem hlasovať pod bodom B o bodoch 46, 48, 49, 50, 51, 52, 59, 60, 61 až 70, 75, 77, 78, 79 a 80a s odporúčaním gestorského výboru schváliť. J. Migaš, predseda NR SR: Prezentujme sa a hlasujme o uvedených bodoch s odporúčaním gestorského výboru schváliť. Hlasujeme. (Hlasovanie.) Prítomných je 105 poslancov, za 103, proti nikto, zdržali sa 2, všetci hlasovali. Tieto pozmeňujúce návrhy sme schválili. Ďalej. T. Šagát, poslanec: Ďalej odporúčam hlasovať o bode C, v ktorom sú body 4, 5, 6, 8, 13, 47, 53, 54, 55, 56, 58, 71 až 74, 76, 80b a 81 s odporúčaním gestorského výboru schváliť. J. Migaš, predseda NR SR: Prezentujme sa a hlasujme o uvedených bodoch s odporúčaním gestorského výboru schváliť. (Hlasovanie.) Prítomných je 108 poslancov, za 108, proti nikto, nezdržal sa nikto, všetci hlasovali. Tieto pozmeňujúce návrhy sme schválili. Ďalej. T. Šagát, poslanec: Áno, ďakujem. Dovoľte mi, aby sme hlasovali pod bodom D o bodoch 1, 3, 7, 9, 10, 11, 12, 15, 17, 18, 19, 20, 27, 31, 32, 33 až 37, 39, 45, 57 a 84 s odporučením gestorského výboru schváliť. J. Migaš, predseda NR SR: Prezentujme sa a hlasujme. Gestorský výbor odporúča uvedené body schváliť. (Hlasovanie.) Prítomných je 106 poslancov, za 102, proti nikto, zdržali sa 2, nehlasovali 2. Tieto body sme schválili. Ďalej. T. Šagát, poslanec: Ďakujem. Pod bodom E odporúča gestorský výbor schváliť body 40 a 82. J. Migaš, predseda NR SR: Hlasujeme o bodoch 40 a 82 s odporúčaním schváliť. (Hlasovanie.) Prítomných je 110 poslancov, za 104, proti nikto, zdržali sa 4, nehlasovali 2. Tieto dva body sme schválili. Ďalej. T. Šagát, poslanec: Áno, ďakujem. Pod bodom F sú body 38 a 83, ale keďže sme schválili body 39 a 84 spoločnej správy, o nich hlasovať je bezpredmetné. Týmto považujem hlasovanie o pozmeňujúcich a doplňujúcich návrhoch za skončené. J. Migaš, predseda NR SR: Pán spravodajca uviedol, že už je bezpredmetné, lebo predtým sa schválili iné. Nech sa páči. T. Šagát, poslanec: Pán predsedajúci, nemám splnomocnenie výboru, aby som dal návrh hlasovať o prechode do tretieho čítania, keďže sme si mysleli, že niektoré body nebudú schválené a bolo potrebné potom urobiť krátku prestávku na legislatívne usporiadanie vecí. Ale keďže boli všetky body schválené, navrhujem, aby sme prešli do tretieho čítania. J. Migaš, predseda NR SR: Áno. Prezentujme sa a hlasujme o tom, aby sme uvedený zákon prerokovali v treťom čítaní. (Hlasovanie.) Prítomných je 112, za 111, proti nikto, zdržal sa 1, hlasovali všetci. Pristúpime k tretiemu čítaniu o tomto vládnom návrhu zákona. Otváram rozpravu v rámci tretieho čítania. Pýtam sa, či niekto z poslancov chce podať návrhy podľa § 85 zákona o rokovacom poriadku. Nie je to tak. Vyhlasujem rozpravu za skončenú. Keďže v rámci tohto čítania neboli podané žiadne návrhy podľa § 86 zákona o rokovacom poriadku, pristúpime k hlasovaniu o vládnom návrhu zákona ako o celku. Prezentujme sa a hlasujme. Hlasujeme o zákone ako o celku. (Hlasovanie.) Prítomných je 112 poslancov, za 111, proti nikto, nikto sa nezdržal, nehlasoval 1. Konštatujem, že sme schválili vládny návrh novely zákona o zdravotnej starostlivosti. R. Kováč, minister zdravotníctva SR: Všetkým vám úprimne ďakujem. (Potlesk.) J. Migaš, predseda NR SR: Pristúpime k hlasovaniu o vládnom návrhu zákona o prírodných liečivých zdrojoch, prírodných liečebných kúpeľoch a prírodných minerálnych vodách , tlač 1247, v prvom čítaní. Spravodajkyňou je pani poslankyňa Záborská. Nech sa páči, prvé, a potom druhé hlasovanie.